કર્ણાટકના એક વિસ્તારમાં ટીપુ સૌથી મોટો અત્યાચારી આજે પણ ગણાય છે, કેમ કે આ વિસ્તારને તે યુદ્ધથી જીતી શક્યો નહોતો. આખરે દોસ્તી કરવાના બહાને દગાખોરીથી ટીપુએ કોડાગુને જીતી લીધું હતું. કર્ણાટકથી અઢીસો કિમી દૂર પહાડો વચ્ચે કોડાગુ જિલ્લો આવેલો છે. કુર્ગ તરીકે ઓળખાતો આ વિસ્તાર લાંબો સમય ટીપુ સામે લડતો રહ્યો હતો. આ વિસ્તારના લોકો કોડાવા અને કુર્ગી તરીકે ઓળખાય છે. આજે પણ કોડાવા કે કુર્ગી સામે ટીપુનું નામ લો તો હાડોહાડ નફરત ભરેલી દેખાઈ આવે.